પાલિકાની આરોગ્ય વિભાગે ટેક્સટાઇલ માર્કેટ વિસ્તારની માર્કેટમાં સોમવારે દરોડા પાડ્યા હતાં. સાડી તથા ડ્રેસ મટિરીયલ્સ પેક કરવા વપરાતા પ્લાસ્ટિકનો જથ્થો જપ્ત કરવામાં આવ્યો હતો. માર્કેટમાં વપરાશમાં લેવાતી પ્લાસ્ટિકની થેલીઓ 50 માઇક્રોનથી પાતળી હોય છે. એટલે પાલિકાએ સપાટો બોલાવ્યો હતો. માર્કેટમાં વેપારીઓ અને અધિકારીઓ વચ્ચે ઘર્ષણની સ્થિતિ સર્જાય હતી. મોટી સંખ્યામાં એકઠા થયેલા વેપારીઓને પોલીસ કાર્યવાહી કરવાની ચિમકી અપાતા વેપારીઓ ફસ્કી પડ્યાં હતાં. પાલિકાની ટીમે માર્કેટમાંથી મોટી સંખ્યામાં પ્રતિબંધિત પ્લાસ્ટિકનો જથ્થો જપ્ત કર્યો હતો.